
LAUKUVOS SENIŪNIJOS APLINKOS TVARKYTOJO 
PAREIGYBĖS APRAŠYMAS

I SKYRIUS
PAREIGYBĖ

1. Laukuvos seniūnijos aplinkos tvarkytojas (toliau – aplinkos tvarkytojas) yra darbuotojas, dirbantis pagal darbo sutartį.
2. Pareigybės lygis – D.
3. Pareigybės pavaldumas – aplinkos tvarkytojas tiesiogiai pavaldus Laukuvos seniūnui (toliau – seniūnas).

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

4. Darbuotojas, einantis šias pareigas, turi atitikti šiuos specialius reikalavimus:
4.1. išsilavinimo ir profesinės kvalifikacijos reikalavimai netaikomi; 
4.2. būti susipažinęs su mechaninių ir elektrinių darbo įrankių veikimo principais ir naudojimo taisyklėmis;
4.3. būti susipažinęs su Vidaus tvarkos taisyklėmis, darbo saugos reikalavimais, seniūnijos nuostatais ir šiuo pareigybės aprašymu.

III SKYRIUS
ŠIAS PAREIGAS EINANČIO DARBUOTOJOS FUNKCIJOS

5. Šias  pareigas einantis darbuotojas, seniūno paskirtoje teritorijoje, vykdo šias funkcijas:
5.1. tvarko seniūnijos bendro naudojimo teritorijas: pakeles, piliakalnius, parkus, želdynus, gatves, šaligatvius, valo (nukasa) sniegą, šluoja, renka šiukšles, grėbia lapus, krauna atliekas, šiukšles į krūvas, į tam skirtas dėžes arba į transporto priemones, dirba naudojantis jam skirtais darbo įrankiais (rankiniu pjūklu, plaktuku, kirviu, grėbliu, kastuvu ir kt.), mažosios mechanizacijos (sodo traktoriukais, mulčeriais, pūstuvais, žoliapjovėmis, krūmapjovėmis, vežimėliais ir kt.), buitinės technikos (elektriniais grąžtais, pjūklais ir kt.) inventoriumi, pagal savo kompetenciją juos remontuoja, taiso;
5.2. atlieka krovimo darbus: rankomis saugiai pakrauna į transporto priemones ir iškrauna įvairius krovinius, šiukšles, žemes, lapus;
5.3. atlieka pagalbinius darbus benzinine žoliapjove pjaunant žolę žaliuosiuose plotuose, nugrėbia nupjautą žolę, prieš darbą paruošia agregatus, keičia pjovimo giją, nuvalo detales, mazgus, įrengimus, baigęs darbą, sutvarko darbo vietą, nuvalo įrankius, juos sutepa ir padeda į nustatytą laikymo vietą;
5.4. geni medžius, kerta krūmus ir tvarko kitus želdinius seniūnijos teritorijoje esančiuose parkuose, skveruose, tvarko nupjautų medžių šakas, neša į tam skirtą vietą, geni gyvatvores, baigęs darbą, sutvarko, nuvalo įrankius ir padeda į nustatytą laikymo vietą;
5.5. atlieka seniūnijos įrengimų ir inventoriaus smulkaus remonto darbus, prižiūri seniūnijos teritorijoje esančius informacinius ženklus, rodykles, skelbimų lentas, medžio dirbinius (suoliukus, skulptūras, gėlių vazonus ir kt.) bei atlieka medinių detalių paviršių valymą, šveitimą, dažymą ar dengimą panašiomis medžiagomis, lakavimą, kastuvu kasa duobes skelbimo lentų, suolų poilsiui įrengimui, atlieka smulkius kelių ir gatvių remonto darbus,  ir kt.;
5.6. ruošia dirvą vejų, gėlynų, želdinių sėjai ir auginimui, sodinimui rankiniu būdu: purena ir ravi, lygina ir laisto žemę, daro daigų sodinimui duobutes pagal želdynų planus, rankiniu būdu skirsto ir lygina gruntą vejose, sėja žolę, sodina gėles, medelius ir dekoratyvinius krūmus seniūnijos viešose teritorijose: skveruose, parkuose, kapinėse ir prižiūri augančius želdinius; 
5.7. tręšia augalus organinėmis ir mineralinėmis trąšomis jų vegetacijos periodu, pagal paskirtį naudoja augalų apsaugos priemones nuo piktžolių, ligų ir kenkėjų; 
5.8. nedelsdamas informuoja seniūną apie visas aplinkybes, dėl kurių gali kilti grėsmė materialinių vertybių saugumui, apie darbo tvarkos ar darbų saugos pažeidimus, apie seniūnijos teritorijoje;
5.9. padeda pasiruošti ir dalyvauja seniūnijos rengiamuose renginiuose;
5.10. vykdo kitus seniūno nenuolatinio pobūdžio pavedimus ir įpareigojimus savo kompetencijos ribose.
 
IV SKYRIUS
ATSAKOMYBĖ

6. Šias pareigas vykdantis darbuotojas atsako už: 
6.1. tinkamą darbo laiko naudojimą;
6.2. priskirtų funkcijų vykdymą;
6.3. saugos darbe, priešgaisrinės saugos instrukcijų laikymąsi;
6.4. žalą, padarytą įstaigai dėl jo kaltės ar neatsargumo;
6.5. švarą ir tvarką prižiūrimoje teritorijoje;
6.6. savo funkcijų netinkamą vykdymą Lietuvos Respublikos įstatymų nustatyta tvarka.
_______________________________

